Templetonova cena

**Templetonova cena** celým názvom **Templetonova cena za pokrok vo výskume a objavy týkajúce sa duchovných skutočností** je cena, ktorú od roku 1973 každoročne udeľuje Templetonova nadácia so sídlom v New Yorku.

Zakladateľom ceny je sir John Templeton, filantrop, podnikateľ a investičný bankár, ktorého cieľom bolo investovať do výskumu „duchovných skutočností“ aspoň časť prostriedkov, ktoré sa úspešne vložili v posledných storočiach do výskumu v lekárstve, doprave, poľnohospodárstve, alebo v kozmológii a informatike. Cena má vyššiu finančnú hodnotu ako Nobelove ceny, v súčasnosti dostávajú jej laureáti ekvivalent 1,5 miliónov dolárov v librách šterlingov. Toto vyznamenanie niekedy nazývajú "Nobelova cena náboženstva". 
 
Cenu môže získať žijúca osobnosť, ktorá sa počas svojho života alebo v uplynulom roku zaslúžila o pokrok v chápaní duchovných skutočností. Porotu, ktorá o udelení ceny rozhoduje, tvoria predstavitelia deviatich náboženstiev.

Prvý raz bola cena udelená roku 1973, kedy ju získala Matka Tereza.

## Ocenení

* 1973 - Matka Tereza 
* 1974 - Frère Roger, zakladateľ a predstavený ekumenického spoločenstva v Taizé
* 1975 - Sarvepalli Rádhakrišnan, indický prezident
* 1976 - Leo Joseph Suenens, belgický kardinál 
* 1977 - Chiara Lubichová, zakladateľka Hnutia fokoláre
* 1978 - Thomas Torrance, škótsky protestantský teológ
* 1979 - Nikkyo Niwano, japonský budhistický teológ
* 1980 - Ralph Wendell Burhoe, zakladateľ vysokoškolského časopisu **
* 1981 - Cicely Saundersová, zakladateľka moderného hospicového hnutia 
* 1982 - Billy Graham, americký kresťanský evanjelikálny pastor
* 1983 - Alexandr Solženicyn, sovietsky disident 
* 1984 - Michael Bourdeaux, reverend, zakladateľ Keston Institute
* 1985 - Alister Hardy, biológ, zakladateľ Religious Experience Research Centre
* 1986 - James I. McCord reverend, z Princeton Theological Seminary
* 1987 - Stanley Jaki
* 1988 - Dr. Inamullah Khan
* 1989 - Carl Friedrich Freiherr von Weizsäcker, fyzik a filozof, a Lord MacLeod of Fuinary, zakladateľ Iona Community
* 1990 - Baba Amte a L. Charles Birch
* 1991 - Rabín Immanuel Jakobovits
* 1992 - Kyung-Chik Han
* 1993 - Charles Colson, zakladateľ Prison Fellowship, aktivista pre reformu väzenského systému v USA
* 1994 - Michael Novak, filozof a diplomat
* 1995 - Paul Davies, teoretický fyzik
* 1996 - Bill Bright, zakladateľ Campus Crusade for Christ
* 1997 - Pandurang Shastri Athavale
* 1998 - Sigmund Sternberg, filantrop
* 1999 - Ian Barbour, profesor
* 2000 - Freeman Dyson, fyzik
* 2001 - Arthur Peacocke, reverend
* 2002 - John Polkinghorne, reverend
* 2003 - Holmes Rolston III., americký filozof
* 2004 - George F. R. Ellis, cosmologist a filozof
* 2005 - Charles Townes, fyzik, nositeľ Nobelovej ceny 
* 2006 - John D. Barrow, kozmológ, teoretický fyzik, a matematik
* 2007 - Charles Taylor, kanadský filozof
* 2008 - Michał Heller, poľský kňaz, teológ, fyzik a astronóm
* 2009 - Bernard d'Espagnat, francúzsky fyzik a filozóf
* 2010 - Francisco J. Ayala
* 2011 - Martin John Rees
* 2012 - Tändzin Gjamccho (14. tibetský dalajláma)
* 2013 - Desmond Tutu
* 2014 - Tomáš Halík
* 2015 - Jean Vanier
* 2016 - Jonathan Sacks
* 2017 - Alvin Plantinga
* 2018 - Abdalláh II.
* 2019 - Marcelo Gleiser
* 2020 - Francis Collins
* 2021 - Jane Goodallová
* 2022 - Frank Wilczek

## Referencie

## Externé odkazy
* Templetonova cena

Kategória:Náboženské ocenenia